open-index/open-wikipedia-markdown huggingface dataset:
Brian Jones

**Brian Jones** (sünninimega Lewis Brian Hopkins Jones; 28. veebruar 1942 – 3. juuli 1969) oli inglise muusik ja helilooja. Ta sündis ja veetis lapsepõlve Cheltenhamis Inglismaal.

Ta oli 1962. aastal ansambli The Rolling Stones üks asutajaliikmeid. Ta oli ansambli algusaastatel ansambli eestvedaja. Ta mängis ansamblis paljusid instrumente, alates kitarrist ja rütmikitarrist ning sitarist kuni mitut liiki klahvpillide ja puhkpillideni. Pärast seda, kui Mick Jagger ja Keith Richards hakkasid ansamblis koos laule looma, vähenes Jonesi tähtsus ansamblis. Jonesi oskused avalduvad eeskätt albumil "Aftermath" (1966). 

Mõju vähenemise tõttu ansamblis muutus Jones depressiivseks ja temast sai uimastisõltlane. 1969. aastal paar nädalat enne oma surma vallandati ta ansamblist ning tema koha võttis üle Mick Taylor. 1969. aasta 3. juulil leiti Jones oma kodus Hartfieldis ujumisbasseinist surnuna. Jones suri 27-aastaselt, mistõttu saab ka teda pidada 27 klubi liikmeks.

The Rolling Stonesi kõrvalt tegi Jones koostööd ka teiste artistidega, näiteks ansambliga The Beatles (ta oli laulus "Yellow Submarine" taustalaulja ja heliefektide looja ning laulus "You Know My Name (Look Up the Number)" altsaksofonist) ja Jimi Hendrixiga (laulus "All Along the Watchtower" löökpillimängija).

1989. aastal võeti Jones The Rolling Stonesi liikmena vastu Rock'n'rolli Kuulsuste Halli.

## Välislingid

* "Kes ikkagi tappis Christopher Robini?. kultuur.postimees.ee. 28. oktoober 2006
Louise Glück

**Louise Elisabeth Glück** (22. aprill 1943 New York – 13. oktoober 2023) oli Ameerika Ühendriikide luuletaja ja professor.

## Elulugu
Louise Glück sündis 1943. aastal New Yorgis ärimehe Daniel Glücki (1905–1985) ja koduperenaise Beatrice Glücki (neiuna Grosby, 1909–2011) perekonnas. Tal oli noorem õde Teresa Glück (1945–2018) ja vanem õde Susana (1941), kes oli surnud enne tema sündi. Glücki ema oli Vene juudi päritolu, tema isapoolsed vanavanemad aga Ungari juudid, kes olid emigreerunud Ameerika Ühendriikidesse veel enne isa sündi. 

Teismeeas diagnoositi Glückik anoreksia diagnoosi. 1961. aastal lõpetas ta Hewlettis George W. Hewletti keskkooli, kuid terviseprobleemide tõttu ei saanud ta kõrgkooli astuda ja sai kuni 1968. aastani psühhoanalüütilist ravi, käies selle kõrvalt Sarah Lawrence'i kolledži ja (1963–1965) Columbia ülikooli luuleseminaridel, kus tema õppejõud olid Léonie Adams ja Stanley Kunitz.

## Tunnustus
*1993 – valiti Ameerika Kunstide ja Teaduste Akadeemia liikmeks
*1996 – valiti Ameerika Kunstide ja Kirjanduse Akadeemia liikmeks
*2014 – valiti Ameerika Filosoofiaseltsi liikmeks
*2020 – Nobeli kirjandusauhind
Rolls-Royce

**Rolls-Royce Motor Cars Limited** on Briti luksusautosid tootev ettevõte, mis kuulub Saksamaa kontsernile **[[BMW|BMW AG]]**. Ehkki Rolls-Royce'i nime on autodel kasutatud alates 1906. aastast, loodi praegune juriidiline keha 1998. aastal pärast kaubamärgiõiguste omandamist. Ettevõtte peakontor ja tehas asuvad 2003. aastast Goodwoodis, kus töötab üle 2500 inimese.

## Ajalugu ja asutamine
Ettevõtte loomiseni viis 1998. aastal toimunud tehingute ahel, kus kontsern Vickers otsustas müüa Rolls-Royce Motorsi.
* **Volkswagen AG** ostis 430 miljoni naela eest Rolls-Royce'i ajaloolise tehase Crewes, Bentley kaubamärgi ning õigused "Spirit of Ecstasy" kuju ja iluvõre disainile.
* **BMW AG** sõlmis aga 40 miljoni naela suuruse lepingu lennukimootorite tootjaga Rolls-Royce plc, kellele kuulusid õigused Rolls-Royce'i nimele ja logole.

Osapooled leppisid kokku, et Volkswagen jätkab autode tootmist Rolls-Royce'i nime all kuni 2002. aasta lõpuni. Alates 1. jaanuarist 2003 läksid Rolls-Royce'i brändi õigused täielikult BMW-le, kes käivitas tootmise uues Goodwoodi tehases mudeliga Phantom.

## Mudelivalik 2025. aastal
2025. aastal on Rolls-Royce'i fookus liikunud järk-järgult elektrifitseerimisele, eesmärgiga muutuda 2030. aastaks täielikult elektriliste autode tootjaks. Tootmises on järgmised mudelid:
* **[[Rolls-Royce Phantom|Phantom]] (ka Phantom Extended)** – ettevõtte lipulaevaks olev luksussedaat.
* **Ghost (ka Ghost Extended)** – Phantomi kõrval pakutav teine luksussedaat.
* **Cullinan** – Rolls-Royce'i esimene ja ainus linnamaastur (SUV).
* **Spectre** – 2023. aastal debüteerinud täiselektriline kaheukseline kupee, mis on esimene samm täieliku elektrifitseerimise suunas.

Varasemad kaheukselised mudelid Wraith ja Dawn on tootmisest eemaldatud, tehes ruumi uuele elektrilisele suunale.


Fail:2023 Rolls-Royce Spectre EV - 102kWh (585PS) Electric - Wittering Blue - 06-2024, Front Quarter.jpg|Rolls-Royce Spectre EV (2023)
Fail:Rolls Royce Ghost 2015 (23124366942) (cropped).jpg|Rolls-Royce Ghost (2015)
Fail:Rolls-Royce Wraith, GIMS 2019, Le Grand-Saconnex (GIMS0561).jpg|Rolls-Royce Wraith (2019)
Fail:Rolls Royce Dawn 2016.jpg|Rolls-Royce Dawn (2016)
Fail:Rolls Royce Phantom - Flickr - Alexandre Prévot (5) (cropped).jpg|Rolls-Royce Phantom
Fail:2019 Rolls-Royce Cullinan in Arctic White, front left.jpg|Rolls-Royce Cullinan (2019)
Ukraina autotööstus

**Ukraina autotööstus** hõlmab autosid ning muid maismaal liikuvaid mootorsõidukeid tootvaid ettevõtteid Ukrainas.
Samliku kool

**Samliku kool** oli kool Pärnu maakonnas Vändra vallas Samliku külas. See tegutses aastatel 1868–1998.

## Ajalugu
Samliku vallakool asutati 1868. aastal ja samal aastal ehitati ka koolimaja, mis õnnistati 27. oktoobril 1868. Maa ja ehitusmaterjali kinkis Uue-Vändra mõisnik kindralmajor Friedrich von Ditmar. Samliku koolimaja asus Pärnu jõe ääres, mõni kilomeeter Kurgjalt ülesvoolu. Juba koolimaja õnnistamisel rõhutati eriliselt selle kaunist asukohta, nõnda ei saanud sündmusel viibinud ajalehe Eesti Postimees kirjasaatja jätta hüüatamata: "Ja missuke illus koht! Kõrgel jõe kaldal, silleda aasa ärel, kauni kasiku serval!" Vanas Samliku koolimajas toimus õppetöö 1934. aasta kevadeni, siis hoone lammutati ja kõlblik materjal kasutati ära uue koolimaja ehitamisel.

Uue-Vändra vald planeeris Samliku uut koolimaja alates 1928. aastast, mil hakati eraldama raha hoone ehituskapitali. Töid alustati 3. mail ja hoone pühitseti 30. septembril 1934. Osa töid siiski jätkus: katusekorruse internaat ja õpetaja korter ehitati välja 1935. aastal, seinad vooderdati 1936. aastal. Maja loeti täiesti valmis olevaks 1937. aastal, kui said tehtud ka krohvimis- ja värvimistööd, sindelkatus oli Rootsi punaseks värvitud juba hoone õnnistamise ajaks. Samliku kool töötas kuni 1998. aastani, mil see suleti õpilaste vähesuse tõttu. Praegu on hoone kasutusel matkamajana, kus korraldatakse kanuuretki Pärnu jõel.

## Nimemuutused
Samliku kool on olnud:

* Samliku algkool
* Samliku kuueklassiline algkool alates 1930. aastast
* Samliku mittetäielik keskkool alates 1945. aastast
* Samliku seitsmeklassiline kool alates 1949. aastast
* Samliku algkool alates 1959. aastast

## Samliku kooli juhid

* Karl Sahk aastatel 1922–1948
* Sergei Menšikov aastatel 1948–1951
* Helja Rasva aastatel 1951–1989 ja 1991–1993
* Ille Krimm aastatel 1989–1991
* Küllike Reimann aastatel 1993–1995
* Luule Aus aastatel 1995–1998

## Praegune tegevus
Praegu on koolimaja koduks pereettevõttele. Majast mööduval Pärnu jõel korraldatakse veematku kanuude ja kanuuparvedega ning ümberkaudsetes metsades-soodes jalgsimatku. Maja juures on telkimisvõimalus ja saun.

2017. aasta augustis toimus Samliku koolimaja õuel *[[ambient]]*-festival Kukemuru Ambient. Festivalil astusid publiku ette muusikud Eestist, Saksamaalt, Poolast, Ameerikast, Soomest, Suurbritanniast ja Venemaalt.

2019. aasta kevadel ilmus helialbum "Samliku", mille salvestasid Samliku koolimaja endisaegsetes klassiruumides kolm muusikut kolmest paigast: Paul Godwin Põhja-Ameerikast, Miguel Noya Venezuelast ja Robert Jürjendal Eestist.

## Viited
Alexander Sørloth

**Alexander Sørloth** (sündinud 5. detsembril 1995 Trondheimis) on Norra jalgpallur, kes mängib ründajana Hispaania kõrgliigaklubis Madridi Atlético ja Norra jalgpallikoondises.

## Klubikarjäär
Ta alustas klubikarjääri Norra klubis Rosenborg, mille koosseis debüteeris ta Norra kõrgliigas 2014. aastal. 2015. aastal mängis ta Rosenborgist laenul Bodø/Glimtis, mille särgis lõi Norra kõrgliigas 2015. aasta hooajal 13 väravat.

2016. aasta alguses liitus ta Hollandi kõrgliigaklubiga FC Groningen. 2017. aasta juunis sõlmis ta lepingu Taani kõrgliigaklubiga Midtjylland. Hooaja 2017–18 esimese 19 mänguga lõi ta Taani kõrgliigas kümme väravat.

2018. aasta jaanuaris siirdus ta umbes 9 miljoni naelsterlingi eest Inglismaa kõrgliigaklubisse Crystal Palace. 16 mänguga ei suutnud ta Inglismaa kõrgliigas ühtegi väravat lüüa. Hooaja 2018–19 teises pooles mängis Sørloth laenul Belgia kõrgliigaklubis Gent, lüües neli väravat. Hooajal 2019–2020 mängis ta laenul Türgi kõrgliigaklubis Trabzonspor. Ta lõi sel hooajal Türgi kõrgliigas 24 väravat, millega oli liiga suurim väravakütt sel hooajal. Ta saavutas Trabzonsporiga sel hooajal Türgi kõrgliigas teise koha. 2020. aasta juulis võitis ta Trabzonsporiga Türgi karikafinaalis Alanyaspori tulemusega 2:0 ja Sørloth lõi selles mängus Trabzonspori teise värava.

2020. aasta septembris sõlmis Sørloth lepingu Saksamaa kõrgliigaklubis RB Leipzig. 2021. aasta augustis suundus ta laenule Hispaania kõrgliigaklubis Real Sociedad, kus mängis kaks hooaega. 2022/23 tegi Sørloth Hispaania kõrgliigas silmapaistva hooaja, kui lõi 12 väravat. Sørloth valiti Hispaania kõrgliiga 2023. aasta jaanuari kuu parimaks mängijaks.

2023. aasta juulis sõlmis ta viieaastase lepingu Hispaania kõrgliigaklubiga Villarreal. Hooajal 2023/24 oli Sørloth Hispaania kõrgliiga paremuselt teine väravalööja (23 väravat). Hooaja eelviimases mängus 19. mail 2024 lõi ta Madridi Reali vastu neli väravat.

2024. aasta augustis siirdus ta umbes 32 miljoni euro eest Madridi Atléticoga, kellega ta sõlmis nelja-aastase lepingu.

## Koondisekarjäär
Norra jalgpallikoondises tegi Sørloth debüüdi 2016. aastal. Sama aasta 1. juunil lõi ta sõprusmängus Islandi vastu oma esimese koondisevärava.

## Isiklikku
Tema isa Gøran Sørloth oli samuti jalgpallur ja kuulus aastatel 1985–1994 ka Norra koondisse.

## Saavutused
;Trabzonspor
*Türgi karikas: 2019–20

## Viited
Roche'i piir

**Roche'i piir** on  taevamehaanikas vahemaa, millest vähema korral taevakeha, mida hoiab koos ainult keha enda gravitatsioonijõud, laguneb teise taevakeha loodejõudude tõttu, mis ületavad esimese keha gravitatsioonilise enesetõmbejõu. Väiksema taevakeha purunemisel võib tekkida rõngassüsteem või kukuvad väiksemast taevakehast järgi jäänud materjal suurema taevakeha pinnale.

Roche'i piir on nimetatud Prantsuse astronoomi Édouard Roche'i auks, kes seda 1848. aastal esimesena kirjeldas.

## Viited
Margit Lõhmus

**Margit Lõhmus** (sündinud 5. aprillil 1985 Tartus) on eesti kunstnik ja kirjanik.

Ta lõpetas 2007. aastal Tartu Ülikooli filosoofiateaduskonna bakalaureusekraadiga maalikunsti erialal. Aastal 2011 lõpetas ta magistrikraadiga Eesti Kunstiakadeemia kunsti erialal, spetsialiseerudes maalikunstile.

## Teosed
* "Sterne: jutud 2002–2019", Tallinn: Kultuurileht, 2019

## Välislingid
* Kirjanduspreemia nominent Margit Lõhmus: pean oma raamatut maagiliseks realismiks, ERR Kultuur, 18. veebruar 2020
Crank Yankers

**"Crank Yankers"** on Ameerika Ühendriikide komöödiasari, mille autor on Adam Carolla, Jimmy Kimmel ja Daniel Kellison.
Philippe Loys de Chéseaux

**Jean-Philippe Loys de Cheseaux** (4. mai 1718 – 30. november 1751) oli Šveitsi astronoom.

1746. aastal esitas ta Prantsuse Teaduste Akadeemiale nimekirja udukogudest, millest kaheksa oli ta ise avastanud. Nimekiri avaldati alles 1892. aastal. De Chéseaux oli üks esimesi astronoome, kes sõnastas paradoksi, mis hiljem sai tuntuks Olbersi paradoksina.

## Viited
Oskar Matvere

**Oskar Matvere** (26. oktoober 1903 Sänna, Rõuge vald, Võrumaa – märtsi algus 1945 Baierimaa) oli Eesti agronoom ja haridustegelane. 

Omandas keskhariduse Võru Rahvahariduse Seltsi Poeglaste Gümnaasiumis ja õppis aastatel 1924–1932 Tartu Ülikoolis agronoomiat. 

Töötas Jäneda Põllutöökeskkoolis õpetajana.

## Isiklikku
Abikaasa Aive Matvere. Poeg Toomas Matvere.

## Viited
Endla Oja-Tamm

**Endla Valve Oja-Tamm** (neiuna **Endla Unt**, 1. abielust **Endla Oja**, 2. abielust **Endla Tamm**; 22. detsember 1914 Kambja, Tartumaa – 21. märts 2005 Tartu) oli eesti õpetaja.

Ta lõpetas Tartu Õpetajate Seminari ja õppis aastatel 1937–1939 Tartu Ülikoolis majandust. Töötas alates 1934. aastast õpetajana Tartu 5. algkoolis, Jõgevamaal, Ahjal ja alates 1948. aastast Elva Keskkoolis, kust ta vallandati poliitilistel põhjustel õpetajaametiks mittesobimise tõttu. Seejärel töötas ta Tartu Ülikooli kirjastuses ja õppefoneetika laboris tehnikuna.

## Isiklikku
Endla isa Peeter Unt lõpetas Riia Vaimuliku Seminari.

## Viited

## Välislingid
Robin Koch

**Robin Koch** (sündinud 17. juulil 1996 Kaiserslauternis) on Saksamaa jalgpallur, kes mängib keskkaitsja või kaitsva poolkaitsjana Saksamaa kõrgliiga klubis Frankfurdi Eintracht (laenul Inglismaa kõrgliiga klubist Leeds United) ja Saksamaa jalgpallikoondises.

Ta alustas klubikarjääri Eintracht Trieris. 2015. aastal liitus ta Saksamaa esiliiga klubiga 1. FC Kaiserslautern. Saksamaa esiliigas debüteeris ta hooajal 2016–17.

2017. aasta augustis liitus ta Saksamaa kõrgliiga klubiga SC Freiburg. 13. jaanuaril 2018 lõi ta mängus Eintracht Frankfurti vastu oma esimese värava Saksamaa kõrgliigas.

2020. aasta augustis sõlmis Koch nelja-aastase lepingu Leeds Unitediga. Üleminekusumma oli umbes 13 miljonit naelsterlingit.

Suvel 2023 siirdus ta laenulepingu alusel Frankfurdi Eintrachti.

2019. aastal võitis Koch Saksamaa kuni 21-aastaste koondisega Euroopa omavanuste meistrivõistlustel hõbemedali. Saksamaa jalgpallikoondises tegi ta debüüdi 9. oktoobril 2019 sõprusmängus Argentina vastu.

Tema isa Harry Koch on endine jalgpallur.

## Viited
Patrik Lundh

**Patrik Andreas Mikael Lundh** (sündinud 12. juunil 1988 Stockholmis) on Rootsi jäähokimängija, kes mängib keskründajana Rootsi kõrgliiga klubis Linköping HC.

Rootsi kõrgliigas debüteeris ta hooajal 2006–07 Djurgårdens IF-i meeskonnas. Järgmistel hooaegadel mängis ta Rootsi esiliigas Malmo Redhawksi ja Bofors IK-i koosseisus.

Aastatel 2010–2014 mängis ta Rootsi kõrgliigas Färjestad BK ridades. 2011. aastal tuli ta Färjestadiga Rootsi meistriks. Aastatel 2014–2016 mängis ta Växjö Lakersis, kellega tuli 2015. aastal Rootsi meistriks. Seejärel liitus ta taas Djurgårdensiga, kus mängis kaks hooaega.

Hooajal 2018–2019 mängis Lundh KHL-i klubis Kunluni Red Star. Seejärel naasis ta Rootsi kõrgliigasse, liitudes Linköpingiga.

2008. aastal võitis Lundh Rootsi kuni 20-aastaste koondisega juunioride maailmameistrivõistlustel hõbemedali.

## Välislingid
* Patrik Lundh hockeydb.com lehel
Georg Iltal

**Georg Edgar Iltal** (26. september 1917 Tartu – 25. jaanuar 2009 Toronto) oli Eesti ja Saksa sõjaväelane ning pedagoog Kanadas.
## Elukäik
Ta lõpetas 1936. aastal Hugo Treffneri Gümnaasiumi. Seejärel teenis aastatel 1937–1938 sõjakooli suurtükiklassis aspirandina, 1939. aastal ülendati lipnikuks. Aastatel 1938–1940 õppis ta Tartu Ülikooli õigusteaduskonnas (ei lõpetanud), tegutsedes samaaegselt Kaitseliidu tegevteenistuses Tartu maleva instruktorina. Oli Tartus Noorte Kotkaste noortejuht ja 1940. aastal ka noorteinstruktor. Akadeemiliselt kuulus Korporatsiooni Fraternitas Liviensis ridadesse.

Teises maailmasõja ajal astus Eesti Leegioni ja lõpetas Bad Tölzi junkrukooli. 20. eesti diviisis oli ta Paul Venti käsundusohvitser, hiljem suurtükiväegrupi 1. patarei vaatleja, seejärel suurtükiväegrupi ülema *Sturmbannführer* Aleksander Sobolevi käsundusohvitser. Aastatel 1944–1945 oli 20. eesti diviisi suurtükiväerügemendi 1. grupi 1. patarei ülem, *[[Obersturmführer]]*. 19. veebruaril 1945 sai raskelt haavata. Sõja lõpus oli Schwerinis, seejärel oli DP-laagris läänetsoonis.

1947. aastast elas Inglismaal, kust siirdus 1951. aastal Kanadasse.

## Tunnustus
* 2002 Kotkaristi IV klassi teenetemärk

## Viited

## Välislingid
* Album Academicum Universitatis Tartuensis 1918–1944
* Georg Iltal Eesti ohvitseride andmekogus
* Georg Iltal – 85
* http://isik.tlulib.ee/index.php?id=1442
Harri Pesonen

**Harri Pesonen** (sündinud 6. augustil 1988 Muurames) on Soome jäähokimängija, kes mängib Šveitsi kõrgliigaklubis SCL Tigers ründajana vasakäärel.

Ta alustas klubikarjääri Soome klubis JYP Jyväskylä, mille koosseisus debüteeris ta Soome kõrgliigas hooajal 2007–08. Aastatel 2009 ja 2012 tuli ta klubiga Soome meistriks.

2012. aastal sõlmis ta lepingu NHL-i klubiga New Jersey Devils. NHL-is debüteeris ta 16. märtsil 2013 mängus Montreal Canadiensi vastu. Aastatel 2012–2014 mängis ta peamiselt New Jersey Devilsi noorteklubis Albany Devils American Hockey League'is. NHL-is jäi Pesoneni arvele neli mängu, milles ta ühtegi resultatiivsuspunkti ei kogunud.

Aastatel 2014–2018 mängis ta Šveitsi kõrgliigas Lausanne HC-s. Seejärel liitus ta samuti Šveitsi kõrgliigasse kuuluva SCL Tigersiga, kus mängis kaks hooaega.

2020. aasta mais sõlmis ta kaheaastase lepingu Magnitogorski Metallurgiga. Hooajal 2020–21 teises pooles mängis ta Kaasani Ak Barsis.

2021. aasta juunis naasis Pesonen SCL Tigersi, kellega sõlmis kaheaastase lepingu.

2019. aastal tuli Pesonen Soome jäähokikoondisega maailmameistriks. Ta lõi turniiril neli väravat ja andis kolm väravasöötu. 2022. aastal tuli ta Soome koondisega nii olümpiavõitjaks kui ka maailmameistriks.

Tema vanem vend Jussi Pesonen on samuti jäähokimängija.

## Välislingid
* Harri Pesonen KHL.ru lehel
* Harri Pesonen NHL.com lehel
* Harri Pesonen hockeydb.com lehel
Emil Bemström

**Emil Erik Bemström** (sündinud 1. juunil 1999 Nyköpingis) on Rootsi jäähokimängija, kes mängib keskründajana NHL-i klubis Pittsburgh Penguins.

Ta alustas klubikarjääri Rootsi klubis Leksands IF, mille koosseisus debüteeris ta Rootsi kõrgliigas hooajal 2016–17. Hooajal 2018–19 mängis ta Rootsi kõrgliigas Djurgårdens IF-i ridades. Ta lõi sel hooajal liigas 23 väravat, millega oli liiga suurim väravakütt, ja valiti liiga hooaja parimaks uustulnukaks. Hooaja 2018–19 finaalseerias kaotas ta Djurgårdensiga Frölunda HC-le mängudega 2:4.

2017. aastal valis Columbus Blue Jackets ta NHL-i ''draft''is 117. valikuna. 2019. aasta mais sõlmis ta Blue Jacketsiga kolmeaastase lepingu. Debüüthooajal lõi ta liigas 10 väravat ja andis 10 väravasöötu.

2020. aasta septembris suundus ta Blue Jacketsist laenule Soome kõrgliigaklubisse HIFK. Seal mängides lõi ta 16 mänguga kaheksa väravat ja andis üheksa väravasöötu. Seejärel naasis ta Blue Jacketsi. 3. mail 2021 tegi ta mängus Florida Panthersi vastu oma NHL-i karjääri esimese kübaratriki.

2024. aasta veebruaris kaubeldi Blue Jacketsist Pittsburgh Penguinsi.

Rootsi jäähokikoondise koosseisus osales Bemström 2022. aasta maailmameistrivõistlustel.

## Viited

## Välislingid
* Emil Bemström NHL.com lehel
* Emil Bemström hockeydb.com lehel
Dmosin

**Dmosin** on küla Poolas Łódźi vojevoodkonnas Brzeziny maakonnas, Dmosini valla halduskeskus. Dmosin asub Brzezinyst umbes 14 km põhjas ja Łódźist ligikaudu 27 km kirdes.

Dmosinit on esmamainitud 1334. aastal. Dmosin sai linnaõigused 1430. aastal, kuid kaotas need 1579. aastal.

## Viited
Jere Sallinen

**Jere Tapio Sallinen** (sündinud 26. oktoobril 1990 Espoos) on Soome jäähokimängija, kes mängib Šveitsi kõrgliigaklubis Biel ründajana vasakäärel.

Ta alustas klubikarjääri Soome klubis Espoo Blues, mille koosseisus debüteeris ta Soome kõrgliigas hooajal 2007–08. 2011. aastal kaotas ta Espoo Bluesiga Soome meistrivõistluste finaalseerias HIFK-le mängudega 0:4.

2009. aastal valis Minnesota Wildi ta NHL-i ''draft''is 163. valikuna.

Hooaja 2011–12 keskel liitus ta Soome kõrgliigaklubiga HPK. Hooajal 2012–13 pälvis ta liiga hooaja kõige efektiivsemale mängijale antava Matti Keinoneni auhinna. 2014. aasta veebruaris liitus ta Rootsi kõrgliigaklubiga Örebro HK, kuid ta mängis seal vaid hooaja lõpuni.

Aastatel 2014–2016 mängis ta kaks hooaega KHL-i klubis Jokerit.

2016. aasta märtsis sõlmis ta üheaastase lepingu NHL-i klubiga Edmonton Oilers. Ta mängis hooaja 2016–17 jooksul vaid Oliersi noorteklubis Bakersfield Condors American Hockey League'is. Seejärel naasis Sallinen Örebrosse, kus mängis kaks hooaega.

2019. aasta mais sõlmis ta kaheaastase lepingu Soome kõrgliigaklubiga HIFK. 2021. aasta juunis sõlmis ta üheaastase lepingu Šveitsi kõrgliigaklubiga EHC Biel, kellega on ta hiljem lepingut kaks korda pikendanud.

2019. ja 2022. aastal tuli Sallinen Soome jäähokikoondisega maailmameistriks. 2014. ja 2021. aasta maailmameistrivõistlustel võitis ta Soome koondisega hõbemedali.

## Välislingid
* Jere Sallinen hockeydb.com lehel
Padure (Laža vald)

**Padure** (vanasti ka **Aizputes Padure**) on küla (*mazciems*) Lätis Lõuna-Kuramaa piirkonna Laža vallas. Asub merepinnast 58 meetri kõrgusel, Riiast 184, valla keskusest Apriķist 10 ja endisest piirkonna keskusest Aizputest 4,5 kilomeetri kaugusel.

Küla on tekkinud endise Padure mõisa (*Paddern*) keskuse juurde. Aastani 2021 kuulus küla Aizpute piirkonda.

Külas kasvav vaher ümbermõõduga 3,57 meetrit, saar ümbermõõduga 3.86 meetrit, tamm ümbermõõduga 4,33 meetrit ja pärn ümbermõõduga 4.85 meetrit on looduskaitse all.

Aastal 2015 oli külas 33 elanikku. aastal 2018 oli elanikke 34, aastal 2020 taas 33.

## Viited
Mazdzērve

**Mazdzērve** (ka **Mazdzērves**, vanasti ka **Mazdzērves muiža**) on küla (*mazciems*) Lätis Lõuna-Kuramaa piirkonna Laža vallas. Asub valla keskosas merepinnast 36 meetri kõrgusel, Riiast 195, valla keskusest Apriķist 6 ja endisest piirkonna keskusest Aizputest 16 kilomeetri kaugusel.

Küla on tekkinud endise Mazdzērve karjamõisa (*Klein-Dsehrwen*) keskuse juurde. Aastani 2021 kuulus küla Aizpute piirkonda.

## Viited
Štakeldanga

**Štakeldanga** on küla (*mazciems*) Lätis Lõuna-Kuramaa piirkonna Laža vallas. Asub valla kaguosas merepinnast 56 meetri kõrgusel Tebra jõe kaldal, Riiast 182, valla keskusest Apriķist 14 ja endisest piirkonna keskusest Aizputest 2 kilomeetri kaugusel.

Küla on tekkinud endise Štakeldanga mõisa (*Stackeldangen*) keskuse juurde. Aastani 2021 kuulus küla Aizpute piirkonda.

Štakeldanga mõisa uksed on kunstimälestistena riikliku kaitse all. Külas asuv  Štakeldanga park on looduskaitse all, lisaks on kaitse all seal kasvavad tamm ümbermõõtudega 4.1, 5.58, 5.23 ja 6.15 meetrit. 

Aastal 2015 oli külas 37 elanikku. Aastal 2018 oli elanikke 30, aastal 2020 aga 32. 

## Viited
Osjaków

**Osjaków** on linn Poolas Łódźi vojevoodkonnas Wieluńi maakonnas, Osjakówi valla halduskeskus. Osjaków asub Warta jõe paremal kaldal, Wieluńist ligi 18 km idakirdes.

Osjakówi on esmamainitud 1299. aastal. Osjaków sai linnaõigused 1494. aastal, kuid kaotas need 1793. aastal.

Osjaków sai linnaõigused tagasi 1. jaanuaril 2024.

## Viited
Żytno

**Żytno** on küla Poolas Łódźi vojevoodkonnas Radomsko maakonnas, Żytno valla halduskeskus. Żytno asub Radomskost umbes 20 km kagus.

Żytno sai linnaõigused 1441. aasta paiku, kuid kaotas need 1760. aasta paiku.

## Viited
Andrespol

**Andrespol** on küla Poolas Łódźi vojevoodkonnas Łódźi maakonnas, Andrespoli valla halduskeskus. Andrespol asub Łódźi kesklinnast umbes 13 km idakagus.

## Viited
Burzenin

**Burzenin** on küla Poolas Łódźi vojevoodkonnas Sieradzi maakonnas, Burzenini valla halduskeskus.

Burzeninit on esmamainitud 1344. aastal. Burzenin sai linnaõigused 1378. aastal, linnaõigusi kinnitati 1419. aastal. Burzenin kaotas linnaõigused 1870. aastal.

## Viited
Nõukogude-Ukraina sõda

**Nõukogude-Ukraina sõda** (ukraina keeles *Радянсько-українська війна*) oli sõjaline konflikt Ukraina Rahvavabariigi ja Nõukogude Venemaa vahel aastatel 1917–1921.

## Algus
20. novembril 1917 andis Ukraina Keskraada välja kolmanda universaali, millega kuulutas 20. novembril 1917 välja Ukraina Rahvavabariigi (URV), mis pidi jääma tulevikus tekkiva demokraatliku Venemaa koosseisu. 12. detsembril 1917 korraldasid bolševikud Kiievis mässu, kuid keskraadale ustavad väeüksused võtsid neilt ära relvad ning saatsid Ukrainast välja. 24.-25. detsembril 1917 Harkivis toimunud I Üleukrainalisel Nõukogude Kongressil kuulutasid bolševikud URV-s välja nõukogude võimu, millega algas Nõukogude-Ukraina sõda. 26. detsembril 1917 langetas URV otsuse moodustada Ukraina rahvavabariigi armee ja mehitada see vabatahtlikkuse alusel.

## Lahingud
* 29. jaanuar 1918 – Krutõ lahing
* 1.–6. juuni 1919 – Kamjanets-Podilskõi lahing

## Sõja lõpp
Poola ja Nõukogude Venemaa sõjategevus lõppes 1920. aasta oktoobris sõlmitud Riia vaherahuga. Poola ja Nõukogude Venemaa sõlmisid 1921. aasta märtsis Riia rahulepingu. Ukraina ala jagati nii, et Poola sai endise Austria Galiitsia ja osa varem Venemaale kuulunud Ukraina alast. Petljurale lojaalsed üksused võitlesid Ukraina alal ka pärast vaherahu sõlmimist, kuid taandusid 1920. aasta novembris Poola territooriumile. 1921. aasta novembris tungisid ukrainlaste üksused Poola aladelt Nõukogude Ukraina alale, kuid rünnak ebaõnnestus.

## Viited

## Välislingid
*Проскурівський прорив, що врятував УНР та її армію (2020)
Lanksēži

**Lanksēži** on küla (*skrajciems* ehk hajaküla) Lätis Lõuna-Kuramaa piirkonna Laža vallas. Asub valla idaosas merepinnast 40 meetri kõrgusel, Riiast 188, valla keskusest Apriķit 9 ja endisest piirkonna keskusest Aizputest 9 kilomeetri kaugusel.

Lanksēži asub Alokste jõe ääres Alokste paisjärve kagukaldal. Küla on tekkinud endise Lanksēži  mõisa (*Lanksehden*) keskuse juurde. Aastani 2021 kuulus küla Aizpute piirkonda.

Külas asuv  Langsēži park on looduskaitse all, lisaks on kaitse all seal kasvav tamm ümbermõõduga 4 meetrit, saared ümbermõõtudega 3,55 ja 3,62 meetrit, pärnad ümbermõõtudega 3,76 ning 4,44 meetrit ja suurelehine pärn ümbermõõduga 3,33 meetrit. 
## Viited
Mežgaļi

**Mežgaļi** on küla (*vasarnīcu ciems* ehk suvilapiirkond) Lätis Lõuna-Kuramaa piirkonna Laža vallas. Asub valla lõunaosas merepinnast 46 meetri kõrgusel, Riiast 183, valla keskusest Apriķist 10 ja endisest piirkonna keskusest Aizputest 4 kilomeetri kaugusel.

Külas asub Kūdrāji bussipeatus, sellest läände jääb Plece soo.
## Viited
Averki Hontšarenko

**Averki Hontšarenko** (ukraina keeles Аверкій Матвійович Гончаренко; 22. oktoober 1890 Poltava kubermang – 12. aprill 1980 Parma, Ohio, Ameerika Ühendriigid) oli Ukraina sõjaväelane. Ta oli ohvitser 14. Relvagrenaderide SS-Diviisis (Galiitsia 1.), osales Krutõ lahingus.
Korycin

**Korycin** on asula (*osada*) Poolas Podlaasia vojevoodkonnas Sokółka maakonnas, Korycini valla halduskeskus. Korycin asub Sokółkast 27 km lääneloodes ja Białystokist 35 km põhjas.

Korycin sai linnaõigused 1671. aastal. Korycin kaotas linnaõigused 1897. aastal.

## Viited
Ernst von Manteuffel (1844–1922)

**Ernst Gotthard von Mannteuffell** (21. oktoober 1844 Pariis – 30. august 1922) oli baltisakslasest Eesti mõisnik.

## Elulugu
Ta sündis Ernst Gotthardi (I) ja Mathilde Johanna esiklapsena ning jäigi krahvipaari ainsaks pojaks.

Ta jätkas isaga koos alustatud Jõgeva raudteejaama ümbruse väljaehitamist ning tegi plaane pikapeale see koht linnaks kujundada. Ka isaga koos alustatud Puurmani mõisa uhke härrastemaja sai tema poolt viimase lihvi ning Puurmani lossist sai Ernst Gotthardi pere elukoht. Tartus raekoja kõrval olevat pere linnaelamut,  Raekoja plats 3 lasi krahv põhjalikult kaasajastada ning Tallinnas Toompeal Tallinna toomkiriku ja Eestimaa rüütelkonna hoone kõrval olevat  Rahukohtu tänav 1 hiigelhoone üürikorteriteks ümber ehitada.

Ernst Gotthard (II) von Mannteuffell oli 1910. aastal asutatud Balti Auto- ja Aeroklubi üks aktiivsetest asutajatest ning nii Peterburi-Narva-Tallinn-Tartu-Riia keisriralli, aga eelkõige üle-euroopalise III Viktoria ralli üks organiseerijatest.

Ernst Gotthard oli abielus Marie Dorothea von Weissiga (1847–1938). Krahvipaaril oli 5 last, nendest 3 tütart, kellest Anna Mathilde (1870–1954) oli abielus Raadi mõisa viimase omaniku Reinhold Karl von Liphartiga (1864–1940). Krahvipaari vanem poeg Ernst Andreas von Mannteuffell sündis 15. novembril 1873 Tartus ja suri 16. märtsil 1953 Iirimaal Varjupaiga pagulaskodus. Noorem poeg Arved Viktor Clemens von Mannteuffell sündis 9. oktoobril 1873 Tartus ja suri 23. juunil 1930 Pariisis.

Eesti Vabariigi loomise järel elas krahvipere riigi kodakondsetena Eestis. Krahvilt riigistati 19 mõisa, st 8 rüütlimõisa (Jõgeva, Jõe, Halliku, Härjanurme, Kudina, Puurmani, Ranna, Saare), 2 rüütlimõisa kõrvalmõisa (Pakaste ja Vana-Saare) ja 9 karjamõisa (Ellakvere, Mäkaste, Kati, Nava, Rahivere, Randala, Rukkiaia, Rüütli ja Kose). Oma Tartu Raekoja platsi maja müüs krahv riigi poolt kehtestatud hinnaga kohalikule omavalitsusele.

Krahv Ernst Gotthard von Mannteuffell suri kuu aega pärast mõisate võõrandamisdokumentide allkirjastamist 30. augustil 1922 pere Brannenburgi suvilas. Pojad tõid urni isa tuhaga Saare mõisa kalmistule.

## Kirjandus
* Marika Jürgenson "Saare mõisa Mannteuffellid" (239 lk), Menu Meedia, 2019.
Prūšu ciems

**Prūšu ciems** (vanasti ka **Prūsenieku ciems**) on küla (*skrajciems* ehk hajaküla) Lätis Lõuna-kuramaa piirkonna Cīrava vallas. Asub valla idaosas merepinnast 40 meetri kõrgusel Ceļupe oja kaldal, Riiast 190, valla keskusest Cīravast 6 ja endisest piirkonna keskusest Aizputest 11 kilomeetri kaugusel. Aastani 2021 kuulus küla Aizpute piirkonda.

## Viited
Grāpste

**Grāpste** (ka **Grābste** või **Grabste**) on küla (*skrajciems* ehk hajaküla) Lätis Lõuna-Kuramaa piirkonna Cīrava vallas. Asub valla idaosas merepinnast 48 meetri kõrgusel, Riiast 189, valla keskusest Cīravast 10 ja endisest piirkonna keskusest Aizputest 10 kilomeetri kaugusel. Aastani 2021 kuulus küla Aizpute piirkonda.

Külast läänes asuvad looduskaitsealused Dzērve Bērziņi allikad.

## Viited
Dzērvenieki

**Dzērvenieki** (nõukogude perioodil **Jaunā Dzīve**) on küla (*vidējciems*) Lätis Lõuna-Kuramaa piirkonna Cīrava vallas. Asub valla idaosas merepinnast 38 meetri kõrgusel Dzēkaiņise järve kaldal, Riiast 197, valla keskusest Cīravast 5 ja endisest piirkonna keskusest Aizputest 18 kilomeetri kaugusel.

Aastal 2015 oli külas 73 elanikku. Aastal 2018 oli elanikke 69, aastal 2020 aga 65. Aastani 2021 kuulus küla Aizpute piirkonda.

## Viited
Dzērves skola

**Dzērves skola** (tõlkes *Dzērve kool*, vanasti **Dzērves muiža** ehk tõlkes *Dzērve mõis*) on küla (*mazciems*) Lätis Lõuna-Kuramaa piirkonna Cīrava vallas. 

Küla asub valla keskosas merepinnast 29 meetri kõrgusel, Riiast 195, valla keskusest Cīravast 3 ja piirkonna keskusest Aizputest 16 kilomeetri kaugusel. Aastani 2021 kuulus küla Aizpute piirkonda.

Külas asub aastal 1833 rajatud Dzērve mõisa häärberis Dzērve põhikool. Vana Dzērve - Cīrava rahvakooli hoone on kasutusel kooli internaadina ja on muinsusmälestisena riikliku kaitse all. 

Külas kasvavad Bergmaņi tamm, hõberemmelgad ümbermõõtudega 4.81 ja 6.55 meetrit, hobukastan ümbermõõduga 3.85 meetrit, Euroopa nulud ümbermõõtudega 3.72 ja 3.39 meetrit, magus kirsipuu ümbermõõduga 1.77 meetrit, pärn ümbermõõduga 3.6 ning kõrgusega 35 meetrit, saar ümbermõõduga 3.72 meetrit ja mägivaher ümbermõõduga 2.2 meetrit on looduskaitse all.

## Viited
Iga Świątek

**Iga Natalia Świątek** [i'ga sfjo'ntek], IPA [ˈiɡa naˈtalʲja ˈɕfʲjɔ̃ntɛk] (sündinud 31. mail 2001 Varssavis) on Poola tennisist. Ta võitis 19-aastaselt 2020. aasta Prantsusmaa lahtised tennise meistrivõistlused. 

2022. aastal võitis ta Prantsusmaal teise suure slämmi turniiri. Alates 4. aprillist 2022 on ta WTA edetabeli esinumber. Ta on võitnud üksikmängus kaheksa WTA turniiri.

## Saavutused juuniorina
Juunioride hulgas on ta suure slämmi turniiridest võitnud 2018. aastal Wimbledoni turniiri üksikmängus ja 2018. aastal Prantsusmaa lahtised meistrivõistlused tüdrukute paarismängus Caty McNallyga.

2017. aastal oli ta Austraalia lahtistel meistrivõistlustel koos Maja Chwalińskaga juunioride paarismängu finalist ja 2018. aastal koos Kaja Juvaniga noorte suveolümpiamängude võitja tüdrukute paarismängus.

## Saavutused WTA Touril
Tema suureks tähelennuks kujunesid 2020. aasta Prantsusmaa lahtised meistrivõistlused, kus ta vaid 19-aastaselt võitis neljandas ringis WTA edetabeli teisel kohal asuvat Simona Halepit 2:0 (6:1, 6:2) ja oli finaalis üle WTA edetabeli neljandal kohal olevast Sofia Keninist 2:0 (6:4, 6:1). Świątek ei kaotanud turniiril ühtegi setti. 

Ta on esimene Poola tennisist, kes on võitnud WTA suure slämmi turniiri. Enne Prantsusmaa lahtisi meistrivõistlusi asus ta maailma edetabelis 54. kohal, tänu võidule tõusis WTA edetabelis 17. kohale. See oli ka tema esimene WTA-taseme turniirivõit. 2021. aastal võitis ta veel 2 WTA turniiri (Adelaide International ja Italian Open).

Świątek on võitnud üksikmängus seitse ITF-i turniiri.

2021. aastal pääses ta esimest korda WTA aastalõputurniirile. Ta kaotas 6:2, 2:6, 5:7 Arõna Sabalenkale, 2:6, 4:6 María Sákkarile ja võitis 7:5, 6:4 Paula Badosat ning oma alagrupist poolfinaali ei pääsenud.

## Isiklikku
Tema isa Tomasz Świątek oli sõudja, kes võistles olümpiamängudel 1988. aastal Seoulis.

## Välislingid
*Iga Świątek WTA kodulehel
Trõzub

**Trõzub** (ukraina keeles *Тризуб*) oli 1925. aastal asutatud ukrainakeelne ühiskondlik-poliitiline ja kirjanduslik-kunstiline nädalaleht, mis ilmus kuni 1940. aastani.
Teadmise puudumise protokoll

**Teadmise puudumise protokoll** ehk **teadmise puudumise tõend** (eesti keeles ei ole keelend "nullteadmise tõend" soovitatav) on informatsiooni vahetamise meetod krüptograafias, kus üks osapool tõendab teisele (tavaliselt matemaatilise) väite õigsust, paljastamata midagi muud kui väite tõesust. Teisisõnu tõendaja tõestab kontrollijale, et ta teab mingit kindlat saladust, saladuse enda kohta teavet avaldamata.

Selle protokolli olulisem aspekt on usaldusväärsus, mis on seotud turvalisuse säilitamisega erinevat tüüpi toimingute korral.

## Lihtsustatud matemaatiline näide
A valib x1 ja arvutab y = Y(x1) ning saadab B-le: y

B valib x2 ja saadab A-le: x2

A arvutab z = Z(x1,x2) ja saadab B-le: z

B kontrollib, et Z(z) = y × Y(x2)

## Rakendusvaldkonnad

* Autentimine
* Krüptoraha
* Pilvandmetöötlus
* Plokiahel

## Tuntumad protokollid

* Feige–Fiat–Shamir protokoll
* Schnorri protokoll

## Viited
Mikko Kousa

**Mikko Tapio Kousa** (sündinud 11. mail 1988 Lahti) on Soome jäähokimängija, kes mängis kaitsjana viimati Saksamaa kõrgliigaklubis Düsseldorfer EG.

Ta alustas klubikarjääri Lahti Pelicansis, mille koosseisus Soome kõrgliigas hooajal 2007–08. 2010. aastal liitus ta HIFK-iga. Hooajal 2010–11 tuli ta klubiga Soome meistriks.

2012. aastal liitus ta KHL-i klubiga Nižni Novgorodi Torpedo. Hooaja 2012–13 teises pooles mängis ta Rootsi kõrgliigaklubis Modo Hockey. Seejärel naasis Kousa Soome kõrgliigasse, mängides ühe hooaja Jokerites ja seejärel Lukkos. Hooajal 2015–16 mängis ta KHL-i klubis Zagrebi KHL Medveščak ja Šveitsi kõrgliigaklubis SC Bern.

Hooaja 2016–17 alguses mängis ta Rootsi kõrgliigaklubis Djurgårdens IF. Seejärel liitus Kousa taas Pelicansiga, kus mängis kuni hooaja 2018–19 lõpuni.

2019. aastal naasis ta HIFK-i. Hooajal 2019–20 lõi Kousa Soome kõrgliigas kaitsemängijatest enim väravaid (kokku 10). Hooajal 2021/22 mängis Kousa jällegi Pelicansis, seejärel hooajal 2022/23 Saksamaa kõrgliigaklubis Düsseldorfer EG.

Kousa on kuulunud Soome jäähokikoondisse Euro Hockey Touril.

## Välislingid
* Mikko Kousa hockeydb.com lehel
Vidusmuiža

**Vidusmuiža** on küla (*skrajciems* ehk hajaküla) Lätis Lõuna-Kuramaa piirkonna Cīrava vallas. Asub valla kaguosas merepinnast 31 meetri kõrgusel, Riiast 191, valla keskusest Cīravast 3,5 ja endisest piirkonna keskusest Aizputest 11 kilomeetri kaugusel.

Küla on tekkinud endise Vidusmuiža karjamõisa (*Mittelhof*) juurde. Aastani 2021 kuulus küla Aizpute piirkonda. Külas asuvad Dārznieki muinaskalmed on muinsusmälestisena riikliku kaitse all. 

## Viited
Tomáš Záborský

**Tomáš Záborský** (sündinud 14. novembril 1987 Trenčínis) on Slovakkia jäähokimängija, kes mängib Slovakkia kõrgliigaklubis HK Poprad ründajana vasakäärel.

Ta alustas klubikarjääri kodulinna klubis HK Dukla Trenčín.

2006. aastal valiti ta NHL-i ''draft''is New York Rangersi poolt 137. valikuna. Ta suundus seejärel mängima Põhja-Ameerikasse. Aastatel 2006–2008 mängis Záborský Ontario Hockey League'i klubis Saginaw Spirit. Hooajal 2008–09 mängis ta American Hockey League'i klubis Hartford Wolf Pack ning ECHL-i klubides Charlotte Checkers ja Dayton Bombers, kuid NHL-i ta ei jõudnud.

Aastatel 2009–2012 mängis ta kolm hooaega Soome kõrgliigaklubis Oulun Kärpät. Hooajal 2010–11 lõi ta Soome kõrgliigas 23 väravat ja andis 10 väravasöötu. Hooajal 2011–12 lõi ta liigas 35 väravat, millega oli liiga suurim väravakütt ja pälvis põhihooaja parimale mängijale antava Lasse Oksaneni auhinna. Lisaks valiti Záborský Soome kõrgliiga hooaja sümboolsesse koosseisu.

2012. aastal sõlmis ta kaheaastase lepingu KHL-i klubiga Omski Avangard. Hooaja 2013–14 teises pooles mängis ta Ufa Salavat Julajevis. 2013. aastal valiti ta KHL-i tähtede mängule.

2014. aastal naasis Záborský Soome kõrgliigasse, liitudes HIFK-iga. 2016. aastal kaotas ta HIFK-iga Soome meistrivõistluste finaalis Tapparale. Hooajal 2016–17 mängis ta Rootsi kõrgliigaklubis Brynäs IF, kellega võitis sel hooajal Rootsi meistrivõistlustel hõbemedali. Aastatel 2017–2019 mängis ta Soome kõrgliigas Tappara ridades. 2018. aastal kaotas ta Tapparaga Soome meistrivõistluste finaalis Kärpätele. 2019. aasta aprillis sõlmis ta kaheaastase lepingu Soome kõrgliigaklubiga SaiPa.

Hooajal 2021/22 mängis ta Tšehhi kõrgliigaklubis Libereci Bílí Tygři ja Saksamaa kõrgliigaklubis Schwenninger Wild Wings. Alates hooajast 2022/23 on ta mänginud Popradis.

Ta kuulus Slovakkia jäähokikoondisse 2013. aasta maailmameistrivõistlustel ja 2014. aasta taliolümpiamängudel.

## Välislingid
* Tomáš Záborský hockeydb.com lehel
Dzērve

**Dzērve** (ka **Marijas**) on küla (*mazciems*) Lätis Lõuna-kuramaa piirkonna Aizpute vallas. Asub valla loodeosas merepinnast 55 meetri kõrgusel, Riiast 187, valla keskusest Rokasbirzest 6 ja endisest piirkonna keskusest Aizputest 8 kilomeetri kaugusel.

Küla on tekkinud endise Marija mõisa (*Marienhof*) keskuse juurde. Aastal 1900 avati seal Marijas muiža raudteejaam. Aastani 2021 kuulus küla Aizpute piirkonda.

2005. aasta seisuga elas külas 23 inimest.

Looduskaitse all on külas kasvavad Marijase saar, saar ümbermõõduga 3,58 meetrit ja mägivahtrad ümbermõõtudega 2,36 ning 2,38 meetrit.

## Viited
Dubeņmuiža

**Dubeņmuiža** (ka **Dubeņi**, vanasti **Dubenu muiža**) on küla (*mazciems*) Lätis Lõuna-Kuramaa piirkonna Aizpute vallas. Asub valla lääneosas merepinnast 42 meetri kõrgusel Dubeņa jõe kaldal, Riiast 189, valla keskusest Rokasbirzest 7,5 ja endisest piirkonna keskusest Aizputest 10 kilomeetri kaugusel.

Küla on tekkinud endise Dubeņi karjamõisa (*Dubbenhof*) keskuse juurde. Aastani 2021 kuulus küla Aizpute piirkonda.

## Viited
Ievade

**Ievade** on küla (*mazciems*) Lätis Lõuna-Kuramaa piirkonna Aizpute vallas. Asub valla keskosas merepinnast 66 meetri kõrgusel Dubeņa jõe kaldal, Riiast 186, valla keskusest Rokasbirzest 4 ja endisest piirkonna keskusest Aizputest 7 kilomeetri kaugusel.

Küla on tekkinud endise Ievade mõisa (*Ewahden*) keskuse juurde. Aastal 1900 avati külast põhjas Ievade raudteepeatus. Aastani 2021 kuulus küla Aizpute piirkonda.

2005. aasta seisuga elas külas 10 inimest.

Külast läänes asub muinsusmälestisena riikliku kaitse all olev Kabelimäe linnamägi.

Looduskaitse all on külas kasvavad pärn ümbermõõduga 4.08 meetrit ja vaher ümbermõõduga 3.79 meetrit.

## Viited
Kriepaste

**Kriepaste** on küla (*mazciems*) Lätis Lõuna-Kuramaa piirkonna Aizpute vallas. Asub valla edelaosas merepinnast 68 meetri kõrgusel, Riiast 195, valla keskusest Rokasbirzest 12 ja endisest piirkonna keskusest Aizputest 14 kilomeetri kaugusel.

Küla on tekkinud endise Mazdupele karjamõisa (*Klein-Düppeln*) juurde. Aastani 2021 kuulus küla Aizpute piirkonda. Külast edelas asub Tiporsi järv.

1998. aasta seisuga elas külas 5 inimest.

## Viited
Vladimir Tkatšov (sündinud 1995)

**Vladimir Eduardovitš Tkatšov** (vene keeles Владимир Эдуардович Ткачёв; sündinud 5. oktoobril 1995 Omskis) on Venemaa jäähokimängija, kes mängib American Hockey League'i (AHL) klubis Ontario Reign ründajana vasakäärel.

Ta alustas klubikarjääri Omski Avangardis, mille koosseisus debüteeris ta KHL-is hooajal 2013–14.

Aastatel 2013–2015 mängis ta Quebec Major Junior Hockey League'i klubides Moncton Wildcats ja Quebec Remparts. 2014. aastal osales ta NHL-i klubi Edmonton Oilersi treeninglaagris, kuid klubiga lepingut sõlmida tal ei olnud võimalik.

2015. aasta septembris naasis Tkatšov Venemaale, liitudes Peterburi SKA-ga. Ta mängis hooajal 2015–16 põhiliselt klubi noortevõistkonnas SKA-1946.

Aastatel 2016–2018 mängis ta KHL-is Vladivostoki Admirali ridades. Hooajal 2017–18 oli ta klubi resultatiivseim mängija (14+16), kuigi sama hooaja lõpus liitus ta Ufa Salavat Julajeviga. 2019. aasta juulis naasis SKA-sse, sõlmides klubiga kaheaastase lepingu. Aastatel 2018 ja 2020 valiti Tkatšov KHL-i tähtede mängule.

2021. aasta mais sõlmis ta üheaastase lepingu Los Angeles Kingsiga. NHL-is debüteeris ta 14. oktoobril 2021 hooaja avamängus Vegas Golden Knightsi vastu, saades selles mängus kirja kaks väravasöötu. Pärast seda osales ta veel kolmes põhiturniiri mängus, kuni suunati AHL-i Kingsi tütarklubisse Ontario Reign.

## Viited

## Välislingid
* Vladimir Tkatšov KHL.ru lehel
* Vladimir Tkatšov hockeydb.com lehel
Ķibji

**Ķibji** (ka **Lavīži**) on küla (*mazciems*) Lätis Lõuna-Kuramaa piirkonna Aizpute vallas. Asub valla keskosas merepinnast 61 meetri kõrgusel, Riiast 185, valla keskusest Rokasbirzest 3 ja endisest piirkonna keskusest Aizputest 6 kilomeetri kaugusel.

Küla on tekkinud endise Lavīži karjamõisaa (*Luisenhof*) keskuse juurde. Suurem osa külast on rajatud nõukogude perioodil kohaliku kolhoosi vajadusi arvestades. Aastani 2021 kuulus küla Aizpute piirkonda.

2005. aasta seisuga elas külas 30 inimest.

## Viited
Bogdan (ettevõte)

**Bogdan** (ukraina keeles *Корпорація «Богдан»*) on Ukraina autotööstusettevõte.

## Galerii


Bogdan A601.10 Lviv 12.07.10а.jpg|Bogdan А705.22
Bogdan-2351 and AN-TPQ-48, Kyiv 2018, 54.jpg|Bogdan-2351
Lembit Uustulnd

**Lembit Uustulnd** (sündinud 25. juulil 1952) on eesti kirjanik ja laevakapten.

Ta töötab kaptenina Paldiski-Kapellskäri liinil sõitval laeval Regal Star.

Tema esikromaan "Kiikhobune Antverpenist" pälvis 1998. aasta romaanivõistlusel II auhinna ja on tõlgitud läti keelde.

## Teosed
### Romaanid
*"Kiikhobune Antverpenist" (1999)
*"Süvameri" (2001)
*"Reis võlgu" (2004)
*"Ruutuemanda sündroom" (2007)
*"Avameri. Kapten" (2018)
*"Avameri. Kalamehe mõrsja" (2019)
*"Avameri. Naerukajaka nutt" (2020)

### Lühiproosa
*"Aastavahetus Casablancas" (1998)
*"Jõuluämber" (2002)
*"Merejutud" (2009)
### Lastekirjandus
*"Ta ujub siiski..." (2011)
*"Operatsioon Lossivaim"(2021)

### Biograafiad
*"Kapten Kollo" (2010)
*"Kapten Toivo Ninnase üheksa lainet" (2012)

## Tunnustus
*2021 Valgetähe V klassi teenetemärk
*2023 Saare maakonna teenetemärk

## Isiklikku
Ta on kirjanik Albert Uustulndi ja Kingissepa 1. Keskkooli direktori Pauline Kremmi poeg.

## Viited
Kūdra (Aizpute vald)

**Kūdra** on küla (*vidējciems*) Lätis Lõuna-Kuramaa piirkonna Aizpute vallas. Asub valla loodeosas merepinnast 54 meetri kõrgusel Aizpute linna piiril. Küla jääb Riiast 182, valla keskusest Rokasbirzest 4 ja endisest piirkonna keskusest Aizputest 2 kilomeetri kaugusele.

Küla on tekkinud turbatootjate töölisasulana. Aastani 2021 kuulus küla Aizpute piirkonda.

2018. aasta seisuga elas külas 142 inimest, aastal 2019 oli elanikke 136, aastal 2020 aga 140.

Külast läänes asub muinsusmälestisena riikliku kaitse all olev Baltcepuri linnamägi.

## Viited
Cildi

**Cildi** on küla (*mazciems*) Lätis Lõuna-Kuramaa piirkonna Kazdanga vallas. Asub valla põhjaosas merepinnast 52 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 14 kilomeetri kaugusel.

Küla on tekkinud endise Cildi mõisa (*Zilden*) keskuse juurde. Aastani 2021 kuulus küla Aizpute piirkonda.

2005. aasta seisuga elas külas 17 inimest.

Külas kasvav vaher ümbermõõduga 4  meetrit on looduskaitse all.

## Viited
Ukraina kaitsjate päev

**Ukraina kaitsjate päev** (ukraina keeles *День захисників і захисниць України*) on alates 2021. aastast Ukrainas 1. oktoobril tähistatav püha.

Selle esimene tähistamine oli 2015. aastal (aga siis kuni 2022. aastani tähistati seda 14. oktoobril).

## Tähtsus
1. oktoobril tähistavad õigeusklikud ühtlasi Jumalasünnitaja kaitsmise püha.

## Galerii

Stamps of Ukraine, 2015-46.jpg|Mälestuspostmark


## Viited

## Välislingid

* 14 жовтня - День захисників та захисниць України - Ukraina Rahvusliku Mälu Instituut, 14.10.2021
Rokaiži

**Rokaiži** on küla (*vidējciems*) Lätis Lõuna-Kuramaa piirkonna Kazdanga vallas. Asub valla lääneosas merepinnast 57 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 5 kilomeetri kaugusel.

Küla on tekkinud endise Rokaiži mõisa (*Rokaischen*) keskuse juurde. Aastani 2021 kuulus küla Aizpute piirkonda.

Aastal 1846 sündis külas läti folklorist Fricis Brīvzemnieks.

2005. aasta seisuga elas külas 81 inimest. Aastal 2018 oli elanikke 72 ja aastal 2020 oli elanikke 78.

Looduskaitse all on külas kasvav tamm ümbermõõduga 5,59 meetrit ja pärnad ümbermõõtudega 3,92, 3,71, 3,72, 3,54, 4,06 ning 4,34 meetrit.

## Viited
Blendiena

**Blendiena** on küla (*skrajciems* ehk hajaküla) Lätis Lõuna-Kuramaa piirkonna Kazdanga vallas. Asub valla lõunaosas merepinnast 95 meetri kõrgusel, Riiast 183, valla keskusest Kazdangast 8 ja endisest piirkonna keskusest Aizputest 12 kilomeetri kaugusel.

Küla on tekkinud endise Blendiena karjamõisa (*Blendinen*) keskuse juurde. Aastani 2021 kuulus küla Aizpute piirkonda.

2005. aasta seisuga elas külas 10 inimest.

## Viited
Bojas

**Bojas** on küla (*mazciems*) Lätis Lõuna-Kuramaa piirkonna Kazdanga vallas. Asub valla lääneosas merepinnast 91 meetri kõrgusel Laža jõe kaldal, Riiast 182, valla keskusest Kazdangast 12 ja endisest piirkonna keskusest Aizputest 6 kilomeetri kaugusel.

Küla on tekkinud endise Bojase mõisa keskuse juurde. Mõisa häärberis asus teise maailmasõja ajal saksa sõjaväehospidal, hiljem kohaliku kolhoosi laohoone. Seejärel tegutses seal kuni 2004. aastani metsandusmuuseum, seejärel viidi sealsed eksponaadid Kazdanga mõisa üle. Tänapäeval asub seal aktsiaseltsi *Latvijas valsts meži* Lõuna-Kurzeme klienditeenindusosakond. Aastani 2021 kuulus küla Aizpute piirkonda.

2015. aasta seisuga elas külas 28 inimest. Aastal 2018 oli elanikke 30, aastal 2020 aga 22.

## Viited
Aulakowszczyzna

**Aulakowszczyzna** on küla Poolas Podlaasia vojevoodkonnas Sokółka maakonnas Korycini vallas. Aulakowszczyzna asub Korycinist 4 km idas, Sokółkast 24 km läänes ja Białystokist 34 km põhjas.

## Viited
Matthias Zimmer

**Matthias Rainer Zimmer** (3. mai 1961 Marburg – 19. juuli 2023) oli saksa politoloog, ajakirjanik ja poliitik (CDU). Ta oli Bundestagi liige aastatel 2009–2021.

Pärast keskkooli lõpetamist Traben-Trarbachsis (1980) õppis Matthias Zimmer politoloogiat, kaasaegset ajalugu ja rahvusvahelist õigust Trieris, Pennsylvania Indiana ülikoolis ja Müncheni LMU-s. Ta oli kristliku üliõpilaskorporatsioon Münchener Wingolf liige.

2013. aastal nimetati ta Kölni ülikooli audoktoriks.

## Väljaanded (valik)
* *Das gesamte deutsche Volk bleibt aufgefordert … Die Deutschlandpolitik der Bundesrepublik 1949-1990*. Melle 1991
* *Nationales Interesse und Staatsräson. Zur Deutschlandpolitik der Regierung Kohl 1982–1989.* Paderborn 1992
* als Hrsg. mit Angelika Sauer: *A Chorus of Different Voices. German-Canadian Identities.* New York 1998
* *Moderne, Staat und Internationale Politik.* Wiesbaden 2008
* *Am Rande der Politik.* Frankfurt am Main 2016
* *Person und Ordnung. Einführung in die Soziale Marktwirtschaft.* Freiburg 2020

## Viited

## Välislingid
* matthias-zimmer.de Matthias Zimmeri koduleht
* Matthias Zimmer Kölni Ülikooli kodulehel